|  |
| --- |
| D:\_0_RADIONICA-SPLIT - nije uredjeno\Materijali za CD - SPLIT\Slike\GRB-RH-png.pngRepublika HrvatskaŽupanijski sud u ZadruUred predsjednika sudaZadar, Ulica plemića Borelli 9Poslovni broj: 7. Su-454/2024-2Zadar, 21. listopada 2024. |

OBAVIJEST UZ OGLAS

Županijskog suda u Zadru, poslovni broj: 7. Su-406/2024-3

od 17. listopada 2024.

**Sudski savjetnik, radno mjesto I. vrste, neodređeno vrijeme, 1 izvršitelj/ica**

**Opis poslova radnog mjesta:**

- Sudjeluje u suđenju, izvještava o stanju spisa i priprema nacrt odluke.

- Ovlašten je na provođenje postupaka i predlaganje nacrta odluka i to: u parničnim postupcima u sporovima za isplatu novčane tražbine ili naknadu štete u kojima vrijednost predmeta spora ne prelazi 100.000,00kn, u ovršnim postupcima, u ostavinskim postupcima, u izvanparničnim postupcima osim u postupcima oduzimanja poslovne sposobnosti, razvrgnuća suvlasničke zajednice, uređenje međa i postupcima prema Obiteljskom zakonu, o troškovima sudskih postupaka.

- Ovlašten je na postupanje i donošenje odluka u pojedinim postupcima kada je to propisano posebnim zakonima.

- Rad na sustavu SupraNova kroz provjeru anonimizacije, provođenje indeksiranja i objava odluka i sentenci.

**Podaci o plaći:**

Podaci o plaći radnog mjesta propisani su Uredbom o nazivima radnih mjesta, uvjetima za raspored i koeficijentima za obračun plaće u državnoj službi ("Narodne novine" broj 22/2024 i 33/2024 – dalje u tekstu Uredba), a istu čini umnožak koeficijenta složenosti radnog mjesta sukladno Uredbi i osnovica za izračun plaće od 947,18 eura bruto, uvećan za 0,50% za svaku navršenu godinu radnog staža.

**Način testiranja kandidata:**

Sadržaj i način testiranja, te pravni izvori za pripremu kandidata za testiranje utvrđeni su odredbama čl. 11. do 14. Uredbe, a sastoji se od:

1. Provjera znanja ( Pisani dio testiranja)

2. Razgovor (intervju) kandidata s Komisijom za provedbu javnog natječaja koji su zadovoljili na pisanoj provjeri znanja.

**Pravni izvori:**

1. Sudski poslovnik ("Narodne novine" broj: 37/2014., 49/2014., 8/2015.,

35/2015., 123/2015., 45/2016., 29/2017., 33/2017., 34/2017., 57/2017., 101/2018., 119/2018., 81/2019., 128/2019., 39/2020., 47/2020., 138/2020., 147/2020., 70/2021., 99/2021., 145/2021., 23/2022., 12/2023., 122/2023. i 55/2024.)

1. Kazneni zakon ("Narodne novine" broj: 125/2011., 144/2012., 56/2015.,61/2015.,101/2017., 118/2018., 126/2019., 84/2021., 114/2022, 114/2023. i 36/2024).,
2. Zakon o kaznenom postupku ("Narodne novine" broj: 152/2008., 76/2009., 80/2011., 91/2012., 143/2012., 56/2013., 145/2013., 152/2014., 70/2017., 126/2019., 80/2022 i 36/2024.)

Svaki dio provjere znanja, kao i rezultati intervjua, vrednuju se bodovima od 0 do 10.

Kandidati koji su zadovoljili na provjeri znanja i sposobnosti na način da iz pisanog testa ostvare najmanje 5 bodova pristupaju razgovoru s Komisijom (intervju).

Komisija u razgovoru sa kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10.

Nakon provedenog intervjua Komisija za provedbu javnog natječaja utvrđuje rang-listu kandidata prema ukupnom broju bodova ostvarenih na testiranju i intervjuu, te izvješće o provedenom postupku zajedno s rang listom dostavljaju predsjedniku suda koji će donijeti rješenje o prijmu u državnu službu.

Prije donošenja rješenja kandidati će biti upućeni na utvrđivanje zdravstvene sposobnosti za obavljanje poslova navedenog radnog mjesta.

**Pravila testiranja:**

Kandidati koji ne ispunjavaju formalne uvjete natječaja ili nisu podnijeli uredne prijave, o tome će biti upućena obavijest.

Po dolasku na pisanu provjeru, utvrditi će se identitet kandidata putem identifikacijske isprave, radi utvrđivanja istovjetnosti.

Kandidatima čiju istovjetnost neće biti moguće utvrditi, neće biti dopušteno pristupiti pisanoj provjeri.

Za vrijeme provjere znanja i sposobnosti kandidati ne smiju napuštati prostoriju u kojoj se provjera obavlja, ne smije se služiti mobitelom, telefonom ili drugim komunikacijskim sredstvima, niti razgovarati i uznemiravati druge kandidate.

U slučaju nepoštivanja pravila, kandidat će biti udaljen iz prostorije u kojoj se obavlja provjera, te će se smatrati da je odustao od daljnjeg postupka testiranja.

Za vrijeme boravka u zgradi suda kandidat su dužni poštovati kućni red i postupati prema uputama službenih osoba.

U slučaju kršenja kućnog reda ili nepridržavanja uputa službenih osoba, kandidat će biti udaljen s testiranja , te će se smatrati da je povukao prijavu.

VRIJEME I MJESTO ODRŽAVANJA TESTIRANJA BIT ĆE OBJAVLJENO NAKNADNO NA MREŽNOJ STRANICI ŽUPANIJSKOG SUDA U ZADRU.

 KOMISIJA ZA PROVEDBU JAVNOG NATJEČAJA